open-index/open-wikipedia-markdown huggingface dataset:
Venstre Alxa

**Venstre Alxa** (kinesisk: 阿拉善左旗; pinyin: *Ālāshàn Zuǒ Qí*, mongolsk:    eller Алшаа зүүн хошуу) er et banner (fylke) i ligaen Alxa i den autonome region Indre Mongolia i Folkerepublikken Kina. 

Det ligger i Gobiørkenen.

Befolkningen var på  innbyggere i 1999.

## Kulturminner
Dingyuanying (定远营, i dag Bayan Hot 巴彦浩特镇) ble i 2001 oppført på Folkerepublikken Kinas liste over kulturminner.

## Referanser


## Eksterne lenker
* Lokalregjeringens hjemmesider 
* Yanfu Temple of Left Banner in Alxa League 
* Yanfu si - Azuo qi 
* Yansu si jianjie  
* Alashan gusha zhongsheng - Yanfu si
HaMoshava Stadium

**HaMoshava Stadium** (, *Itztadion HaMoshava*), også kjent som **Petah Tikva Stadium**, er et fotballstadion i Petah Tikva, Israel. Det er hjemmebane for lagene Hapoel Petah Tikva og Maccabi Petah Tikva.

HaMoshava Stadium ble designet av GAB (Goldshmidt Arditty Ben Nayim) Architects, et av de ledende arkitektfirmaene i Israel. GAB har også stått for utformingen av nye Netanya Stadium og Haberfeld Stadium. Stadionet ble åpnet 6. desember 2011, etter en byggeperiode på nesten to år. Arenaen brukes hovedsakelig av fotballklubbene Hapoel Petah Tikva og Maccabi Petah Tikva, men ble også benyttet under U21-EM i fotball for herrer i 2013.

## Referanser
Sigfrid

**Sigfrid** er et norsk kvinnenavn med norrøn opprinnelse og et svensk og finsk mannsnavn med tysk opprinnelse.

*Sigfrid* har norsk navnedag 12. juni. I Sverige og Finland er navnedagen 15. februar etter Sigfrid av Sverige.

## Etymologi
Som kvinnenavn er *Sigfrid* dannet som en norsk form av det norrøne navnet **Sigfríðr*, som er sammensatt av *sigr*, «seier», og *fríðr*, «vakker».

Som mannsnavn er *Sigfrid* en norsk form av det tyske navnet *Siegfried*, som har opprinnelse i det gammelhøytyske navnet *Sigifrith*. Dette navnet er sammensatt av leddene *sigi*, «seier», og *fridu*, «fred, vennskap».

## Utbredelse
*Sigfrid* er i Norge hovedsakelig brukt som kvinnenavn, mens det i Sverige og Finland er et mannsnavn. *Siegfried* er et mye brukt mannsnavn i Tyskland.

### Kvinnenavn

|}

*[[Sigrid]]* og *[[Siri]]* er mer utbredte varianter av navnet.

### Mannsnavn
*Sigefrith* var et vanlig navn i England på 600-tallet og 900-tallet.

|}

## Kjente personer med navnet
Personene i listene er ordnet kronologisk etter fødselsår.
### Kvinner
* Sigfrid Eiksund, norsk musiker og artist
* Sigfrid Hernes, norsk bildekunstner
* Sigfrid Sannes, norsk gullsmed
* Sigfrid Tangen, norsk marinbiolog
### Menn
* Sigfrid av Sverige (død 1045), svensk helligkåret biskop
* Johannes Sigfrid Edström (1870&ndash;1964), svensk industribygger
* Sigfrid Karg-Elert (1877&ndash;1933), tysk komponist
* Johan Sigfrid Sirén (1889&ndash;1961), finsk arkitekt
* Sigfrid Lundberg (1895&ndash;1979), svensk syklist

## Referanser


## Eksterne lenker
Stephanie Proud

**Stephanie Proud** (født 29. august 1988) er en britisk svømmer som spesialiserer seg i ryggsvømming. Hun representerte landet sitt under Sommer-OL 2012 i London, der hun røk ut i semifinalen på 200 meter rygg. 

## Referanser


## Eksterne lenker
*
Agnes Mathilde Wergeland

**Agnes Mathilde Wergeland** (1857–1914) var en norsk-amerikansk professor, lyriker og historiker. Hun var den første norske kvinne som fikk doktorgrad. Hun måtte til Sveits for å få den. 

## Liv og virke
Wergeland tok doktorgrad ved universitetet i Zürich 1890 om *ættleiding*, uekte barns opptak i ætten etter norrøn lov. Dermed ble hun den første norske kvinnen med doktorgrad. Samme år utvandret hun til USA. 

Wergeland sin første skolegang var hos frøken Olivia Sandverg på en liten skole som hun hadde for barna i familiene rundtom. I biografien *Glimt fra Agnes Mathilde Wergelands liv* forteller en barndomsvenninne hun hadde at mens hun var pen, og klaget lite, følte Wergeland seg ofte ensom og forlatt. Venninnen beskriver henne som taus når flere var tilstede, men pratsom når de var alene sammen. Wergeland blir også beskrevet som snill og elskverdig.  

Wergeland hadde en rekke nære forhold til andre kvinner, og da hun omsider fikk seg fast jobb som professor på Universitet i Wyoming i 1902 avsluttet hun forholdet til en frk. Merrill i Chicago som hun hadde bodd sammen med i 12 år. Wergeland og kvinnerettighetsforkjemperen Aasta Hansteen hadde et varmt vennskap med gjensidig beundring. Et vennskap som ikke sviktet og varte en menneskalder. Glimt fra  Agnes Mathilde Wergelands liv inkluderer en rekke brev mellom disse to.

I Wyoming traff hun Dr. Grace Hebard, og biografien, *Glimt fra Agnes Mathilde Wergelands Liv* beskriver dette som et usedvanlig lykkelig samboerskap. Sammen bygde de to seg huset The Doctors Inn og senere også tømmerhytten Enebo på tomten Lille Norge lenger oppe i fjellene. Samlivet deres beskrives som idyllisk, med hjemmekos, en gruppe av nære venninner, hagearbeid og omsorg for dyr og mennesker i nød. Tolv år fikk disse sammen før Agnes Mathilde Wergeland ble syk og døde etter et relativt kort sykeleie. 

## Bibliografi

* *Kort udsigt over kvindedragtens historie*, i *Nylænde* 1887, s. 228–234
* *Ættleiding: ein Rechtsgeschäft mittelst dessen in Norwegen vordem unächt geborene Kinder in das Geschlecht eingeführt werden*, doktoravhandling, Universität Zürich, trykt i München 1890.
* *Hvad maa der gjøres for ungdommen?*, i *Ki&K*, februar 1903, s. 92–98
* *Hvorfor folk udvandrer*, i *Nylænde* 1906, s. 167–174 og 188–195
* *Amerika og andre digte*. Decorah, Iowa, 1912.
* *Camilla Collett*, i *Symra* nr. 9/1913, s. 1–8
* *Efterladte digte*. Minneapolis, Minnesota, 1914.
* *Leaders in Norway and other essays*, utgitt av K. Merrill, Menasha, Wisconsin, 1916.
* *History of the working classes in France: a review of Levasseur's histoire des classes ouvrieres et de l'industrie en France avant 1789*, Chicago, Illinois, 1916.
* *Slavery in Germanic society during the Middle ages*, Chicago, Illinois, 1916.
* *Washington and Lincoln: A Comparison*, i *The North Star* nr. 2, februar 1920

## Se også
* Wergeland-slekten

## Litteratur
* 

## Referanser
Dalby Söderskog nasjonalpark

**Dalby Söderskog** er en nasjonalpark nær den vestre grensen av tettstedet Dalby, cirka 10 km øst for Lund i Skåne. Parken er på 36 hektar og består av edelløvskog. Nord for nasjonalparken ligger naturreservatet Dalby Norreskog. Hele området går under fellesbetegnelsen Dalby hage.

## Historie
Parken ble etablert i 1918. Da trodde man at skogen var en rest av den opprinnelige urskoger, men området har tidligere vært enger med en glissen bestand av eiker. Da man sluttet med skogavvirkingen begynte alm, ask og bøk å dominere. Almene har nå blitt rammet av almesjuken og holder på å forsvinne fra området. Parken er omgitt av en jordvold, som kan være rester av en bygdeborg. 

## Flora
Marken består av kalkstein og kritt, som gir en rik vegetasjon. Det finnes et mangfold av vårblomster, først og fremst et dekke av hvitveiser, gulveiser, hol-lerkespore, lerkespore og fingerlerkespore. Også orkideen vårmarihand er tallrik, spesielt i den østre delen av området. Man kan også finne orkideen fuglereir. På seinsommeren er bredflangre veldig tallrik. Også kjempesvingel, skoghøymole, og stortrollurt er tallrike. Andra vekster som forekommer er bredflangre, skogstorr, storklokke, skogsvinerot, krattmjølke, slakkstorr og greinmjølke. Det finnes også godt om uvanlige sporeplanter i parken. Antallet arter av moser har allikevel minsket den seinere tid på grunn av luftforurensninger og på grunn av at almaene har dødt av almesjuken. Men man kan fortsatt finne for eksempel *Anomodon*) og *Neckera complanata*. Blant sjeldne lavarter kan nevnes med svenske navn: brun lundlav, stor sönderfallslav, askvårtlav, liten lundlav, stiftklotterlav, stor knopplav, klosterlav, blek kraterlav, olivklotterlav, rikfruktig blemlav, bokvårtlav og grå skärelav. Det finnes også uvanlig sopper.

## Bilder

Dalby Söderskog 02.JPG|Løvsprett
Dalby Söderskog nationalpark2.jpg|Sommerbilde
Dalby Söderskog nationalpark.jpg|Inngangen med informasjonstavle


## Referanser


## Kilder
* Floran i Skåne. Lunds botaniska förening. Vegetation och utflyktsmål. 2003. ISBN 91-971021-4-8.

## Se også
* Länsstyrelsen 
* Naturskydd

## Eksterne lenker
* 
* Naturvårdsverket - Dalby Söderskog
Kim Leine

**Kim Leine** (født 1961) er en norskfødt dansk romanforfatter. 

Han ble født i Norge med danskfødt far og norsk mor, vokste opp i Seljord, og flyttet til Danmark som 17-åring, hvor han utdannet seg til sykepleier. Siden flyttet han til Grønland, der han bodde i 15 år. Leine omtaller seg selv som fullt ut norsk og fullt ut dansk samt delvis grønlandsk. I 2004 vendte han tilbake til Danmark, og debuterte der med romanen *Kalak* i . 

For sin roman, *Profetene i Evighetsfjorden* fra , om den norskfødte misjonæren Morten Falck på Grønland, og hans møte med den karismatiske predikanten Habakuk og dennes kone Maria Magdalene, ble han tildelt De Gyldne Laurbær i 2013. For samme roman fikk han Jytte Borberg-prisen, Politikens Litteraturpris og Statens Kunstfonds Produktionspræmie i 2012, samt Radioens romanpris i 2013.

Han  ble i  tildelt Nordisk råds litteraturpris for *Profeterne i Evighedsfjorden*.

## Utgivelser
* : *Kalak*
* : *Valdemarsdag*
* : *Tunu*
* : *Profetene i Evighetsfjorden* 
* : *Avgrunnen*
* : *De søvnløse*
* : *Rød mand/sort mand*
* : *Dansk standard*
* : *Etter åndemaneren*

## Filmatiseringer
Romanen *Kalak* ble filmatisert i 2024. Filmen er regissert av Isabella Eklöf og manus er av Leine i samarbeid med Eklöf og Sissel Dalsgaard Thomsen. Den ble nominert til flere Robertpriser i 2025, blant annet årets danske spillefilm og årets tilrettelagte manuskript

## Referanser

 



## Eksterne lenker
* 
*  ''Interview: Han giver stemme til den grønlandske vrede'', information.dk. Besøkt 12. juni 2013
*  ''Med Kim Leine og profeterne ind i Evighedsfjorden'', youtube.com. Besøkt 31. okt. 2012
Bursaray

**Bursaray** er et metrosystem i byen Bursa i Tyrkia som ble åpnet i 2002. Systemet består av rundt 39 kilometer med normalspor fordelt på 2 linjer og 38 stasjoner.

## Referanser

Trenger ny referanse etter siste oppdatering av banenettet.
## Eksterne lenker
*
Netanya Stadium

**Netanya Stadium** (; *Itztadi'on Netanya*) er et flerbruks-stadion i Netanya. 

Første kamp på det nye stadionet ble spilt 4. november 2012, der Maccabi Netanya vant 2-1 over Hapoel Tel Aviv. Netanya Stadium var i 2013 finalearena i Israel State Cup, samt brukt under U21-EM i fotball for herrer i 2013.

Per juni 2025 har Israel spilt ni kamper her siden 2013. Motstander har vært lavere rangerte lag som Finland, Moldova, Romania og Guatemala hvor antall tilskuere har vært under .

## Bildegalleri

WikiAir IL-13-05 A18.JPG|BildeStadionet fra luften i 2013
Netanya-Stadium 39 (cropped 2).jpg|Utsiden av stadion i 2014
PikiWiki Israel 33578 Golden Ball sculpture in Netanya Stadium.JPG|Stadionet og skulptur


## Referanser


## Eksterne lenker
*
U21-EM i fotball for menn 2011

**U21-EM i fotball for herrer i 2011** ble arrangert i Danmark i perioden 11. til 25. juni 2011 og var det 18. Europamesterskapet i fotball for U-21. Danmark ble valgt som vertsland 10. desember 2008 i Nyon, Sveits, og var som følge av dette direktekvalifisert til turneringen. Spania vant 2-0 over Sveits i finalen, og tok med det sin tredje seier totalt i mesterskapet.

## Kvalifiserte lag
Følgende 8 lag kvalifiserte seg for sluttspillet:
* 
* 
*  (vertskapsnasjon)
* 
* 
* 
* 
* 

## Arenaer
Alle de fire fotballarenaene var i Jylland. Semifinalene ble spilt på MCH Arena og Viborg Stadion, mens finalen gikk på NRGi Arena.

## Dommere
I april 2011 ble dommerne for turneringen annonsert:

## Format

Turneringen besto av to grupper á fire lag. De to øverste lagene gikk videre til utslagsturneringen. Spillerne som deltok måtte ikke være født før tidligst 1. januar 1988.

## Seeding
Trekningen for gruppespillet fant sted 9. november 2010 i Aalborg. Tsjekkia og vertsnasjonen Danmark ble førsteseedet. Disse lagene ble dermed trukket inn i separate grupper, hvilket også var tilfelle for lagene som var rangert som nummer to og tre; Spania og Island. De resterende fire landene var ikke seedet og ble plassert i de gjenværende plassene i de to firelagsgruppene.

## Gruppespill
Alle de fire lagene i hver gruppe spilte én innbyrdes kamp mot hverandre, der de to øverste lagene gikk videre til semifinaler. Vinnerlaget fra gruppe A møtte der gruppetoer fra B (og motsatt).

#### Gruppe A
I gruppe A sto det til slutt helt uavgjort mellom tre lag. Belarus avanserte på grunn av bedre innbyrdes målforskjell i kampene mellom de tre nederste lagene.

----

----

----

----

----

#### Gruppe B

----

----

----

----

----

## Utslagsrunder

### Semifinaler

----

----

### OL play-off

----

### Finale

## Målskårere
;5 mål
*  Adrián

;3 mål
*  Admir Mehmedi

;2 mål

*  Andrej Varankow
*  Bořek Dočkal

*  Ander Herrera
*  Juan Mata

*  Danny Welbeck

;1 mål

*  Dzmitryj Baha
*  Egor Filipenko
*  Maksim Skavysh
*  Jan Chramosta
*  Tomáš Pekhart
*  Christian Eriksen

*  Nicolai Jørgensen
*  Bashkim Kadrii
*  Birkir Bjarnason
*  Kolbeinn Sigþórsson
*  Hjörtur Logi Valgarðsson
*  Thiago

*  Jeffrén
*  Innocent Emeghara
*  Frank Feltscher
*  Fabian Frei
*  Xherdan Shaqiri
*  Maksym Bilyi

## EM-laget
UEFA komponerte til slutt et EM-lag (engelsk: *Team of the Tournament*) som besto av de 23 spillerne forbundet mente hadde prestert aller best i mesterskapet. Sveits og Spania ble til sammen representert med 12 mann.

----
## Eksterne lenker
*
Dede Camara

**Dede Camara** (født 22. juli 1991) er en guineansk svømmer som spesialiserer seg i brystsvømming. Hun representerte landet sitt under Sommer-OL 2012 i London, der hun ble slått ut i de innledende rundene på 100 meter bryst. 

## Referanser


## Eksterne lenker
*
Rakı

**Rakı** er et tyrkisk brennevin. Det har en alkoholprosent på ca. 40 til 50, og smaker lakris da det er smakstilsatt med anis. Rakı kan lages både på drue og rosin.

I smak minner rakı om det greske ouzo. Rakı nytes som regel sammen med en rekke småretter (tyrkisk: *[[meze]]*), eller eventuelt med meloner (*kavun*) og hvitost (*bayaz peynir*).

Rakı er i utgangspunktet et klart brennevin, men drikkes gjerne vannet ut og med isbiter, noe som gir det en melkehvit farge.

## Referanser
Gerger

**Gerger** er en by og et distrikt i provinsen Adıyaman i sørøstre Anatolia i Tyrkia. Byen ligger 699 meter over havet og hadde  innbyggere på slutten av 2012. Distriktet hadde til sammen  innbyggere i 2012 og et areal på  kvadratkilometer.

## Referanser


## Eksterne lenker
* www.gerger.bel.tr
Einar Øien

**Einar Øien** (født 10. oktober 1946 i Eidsvåg) er en norsk lokalpolitiker som representerer Fremskrittspartiet. Han var ordfører i Midsund kommune fra 2011 til 2015 som også var hans første periode i kommunestyret. I 2015 ble han etterfulgt som ordfører av Odd Helge Gangstad (Senterpartiet).

Øien er pensjonert ingeniør. Han blei i 1974 tilsatt som sjef ved det nyetablerte skipsverftet Midsund Bruk (nå Aker Midsund). Denne stillinga hadde han i 34 år, til 2008. Øien mottok i 2010 Kongens fortjenstmedalje i sølv.

## Referanser
Dietrich Mateschitz

**Dietrich Mateschitz** (født 20. mai 1944, død 22. oktober 2022) var en østerriksk forretningsmann. Han grunnla energidrikkselskapet Red Bull GmbH, og eide 49 prosent av aksjene i selskapet.

Mateschitz ble født i Sankt Marein im Mürztal i Steiermark av foreldre av kroatisk herkomst (kroatisk: *Matešić*)). Begge foreldrene var lærere i grunnskolen og ble separert da han var svært ung. Han har aldri vært gift, men har en sønn.

Han studerte markedsføring ved *Hochschule für Welthandel* (nå Wirtschaftsuniversität Wien), og hans første arbeidsgiver var Unilever, hvor han arbeidet med markedsføring av vaskemidler. Han gikk deretter til det tyske kosmetikkselskapet Blendax (som senere ble kjøpt opp av Procter & Gamble), hvor han blant annet arbeidet med markedsføring av Blendax tannkrem. Det var under en av hans reiser for Blendax at han oppdaget Krating Daeng, drikken som senere skulle bli til Red Bull. I 1984 grunnla han Red Bull GmbH  sammen med sine thailandske partnere Chaleo Yoovidhya og hans sønn Chalerm Yoovidhya, med lansering i Østerrike i 1987. Han gjorde senere Red Bull til en ledende energidrikk på verdensbasis.

Sammen med motocross verdensmesteren Heinz Kinigadner var han gründer av stiftelsen *Wings for Life* som finanserer prosjekter om ryggmargforskning. Stiftelsen arrangerer hvert år siden 2014 Wings for Life World Run for å samle donasjoner .

Han bodde i Salzburg i Østerrike, men eide også øya Laucala ved Fiji, som han kjøpte av Forbes-familien for 7 millioner GBP.

## Sport
I november 2004 kjøpte Mateschitz Formel 1-teamet Jaguar Racing av Ford, og navnet ble endret til Red Bull Racing. I september 2005 gikk Mateschitz sammen med sin venn og tidligere F1-fører Gerhard Berger og kjøpte det italienske Minardi-teamet fra dets australske eier Paul Stoddart, og navnet ble endret til Scuderia Toro Rosso (*Toro Rosso* er italiensk for «Red Bull»). I 2010 vant Red Bull Racing Formel 1s konstruktørmesterskap og Red Bull-føreren Sebastian Vettel vant førermesterskapet, og både teamet og Vettel gjentok senere bragden ved å vinne begge mesterskapene i både  og .

Han eide også et NASCAR-team kalt Team Red Bull, som konkurrerte fra 2006 til 2011.

I 2004 kjøpte han den tidligere Formel 1-banen A1-Ring, og omdøpte den til Red Bull Ring. Banen ble gjenåpnet i mai 2011 og arrangerte en runde av DTM-mesterskapet i 2011.

I april 2005 kjøpte han den østerrikske fotballklubben SV Austria Salzburg og i mars 2006 kjøpte han den amerikanske klubben MetroStars. Begge klubbene ble deretter oppkalt etter hans berømte drikk, som henholdsvis Red Bull Salzburg og Red Bull New York. I 2007 grunnla han Red Bull Brasil, en fotballklubb basert i Campinas, Brasil. I mai 2009 grunnla han en tysk fotballklubb kalt RB Leipzig. Fra 2012 er han også eier av den tyske ishockeyklubben EHC München, som også fikk navnet endret til Red Bull München.

## Referanser


## Eksterne lenker
*
Trygve Thorsen

**Trygve Thorsen** er navnet til flere personer:

* Trygve Thorsen (kunstner) (1892&ndash;1965), billedhogger 
* Trygve Thorsen (politiker) (født 1952), lokalpolitiker (Frp Vestby)
Samdal skole

**Samdal barneskole** var en barneskole i Samdal i Fana. Etter vel 110 års drift ved Samdal skole ble skolen lagt ned i 2009 og elevene ble flyttet til Kaland skole.

## Historie
Samdal skole fikk eget skolehus i 1898. Her var det lærerbolig i tillegg til klasserom. Skolen ble bygget ut i 1973, ved arkitekten Jakob Myklebust. Skolebygningen har opp gjennom tidene ikke bare blitt brukt som skole, men også brukt som bedehus og grendehus. I dag eies bygningene av Samdal grendalag. 

Arkivet etter Samdal skole oppbevares ved Bergen Byarkiv.

## Eksterne lenker
* Samdal skole - oppslagsverket oVe, artikkel av  Lars Bostrøm Johansen, Bergen Byarkiv.
* Bergen byleksikon på nett, om Samdal skole
Umoe Restaurants

**Umoe Restaurants AS**, tidligere Umoe Catering og Umoe Restaurant Group AS, er et norsk selskap som eier flere forskjellige serveringskjeder.

Blant selskapets serveringsforetak er Peppes Pizza, King Food Norge (Burger King), American Bistro Scandinavia (T.G.I. Friday's), Cafe Opus AS, La Baguette AS og Umoe Restaurant Group Coffee AS (Starbucks). I 2020 ble Burger King-rettighetene solgt til et østerriksk selskap.

Selskapet Umoe Catering ble etablert i 2002 da Reitangruppen solgte serveringsvirksomheten til Umoe. I 2008 ble selskapets navn endret til Umoe Restaurant Group AS og i 2013 til Umoe Restaurants AS.

Umoe Restaurants AS var inntil 2021 eid av Umoe AS, som er eiet av Jens Ulltveit-Moe og hans familie. I 2021 ble selskapet solgt til Jordanes AS, som også eier Scandza-konsernet.

## Referanser


## Eksterne lenker
*
U21-EM i fotball for menn

**U21-EM i fotball for menn** er en fotballturnering arrangert hvert annet år av UEFA. Turneringen er åpen for spillere som er 21 år eller yngre på det tidspunkt kvalifiseringen starter.

Norge har deltatt to ganger i sluttspillet. I 1998 tok laget bronse da de slo Nederland 2-0 i bronsefinalen.  I 2013 spilte seg fram til semifinalen, men tapte denne 0-3 mot Spania.  Det spilles ikke bronsefinaler etter mesterskapet i 2000 og begge tapende semifinalister får bronsemedaljer.

## Mesterskap

## Eksterne lenker
*
Ali-Akbar Velayati

**ʿAlī-ʾAkbar Velāyatī** (farsi: ; født 25. juni 1945 i Shermiran i provinsen Teheran) er en iransk akademiker, diplomat og politiker for det islamske koalisjonsparti. Velāyatī var Irans utenriksminister i mer enn seksten år under statsminister Mir-Hossein Mousavi og presidentene Ali Khamenei og Ali Akbar Hashemi Rafsanjani. Han er den eneste personen som har hatt denne stillingen i mer enn ti år. Han var en av kandidatene til det iranske presidentvalget i 2013.

Den 12. mars 2020 rapporterte Tasnim News Agency at Velayati var smittet med SARS-CoV-2, viruset som forårsaker koronavirus-sykdom 2019. Han er rapportert å være under karantene.

## Referanser


## Eksterne lenker
*
Mohsen Rezai

**Moḥsen Rezāi Mirqāed** (farsi: ; født 9. september 1954 i Masjed Soleyman i Khuzestan i Iran), født **Sabzevār Rezāi Mirqāed** (), er en iransk økonom, tidligere militær kommandant og politiker (tidligere uavhengig, siden 2005 for Moderasjon- og utviklingspartiet). Siden 1997 har han vært sekretær for Den islamske republikken Irans Frensmyndelsesråd, og før det tjente han som hovedkommandant for Irans revolusjonsgarde i seksten år. I en kort periode før og siden under den iranske revolusjon i 1979 var han som Ali Shamkhani og Gholāmḥusayn Ṣefātī-Dezfūlī medlem av den radikale gruppa*[[Mansuran]]*. 

Rezāi stilte som en konservativ kandidat i presidentvalget i Iran i 2009, hvor han endte opp med å komme på tredjeplass med 1,7% av stemmene, etter valgvinneren Mahmoud Ahmadinejad og reformkandidaten Mir-Hossein Mousavi. Han er også en av kandidatene i det iranske presidentvalget i 2013. Rezāi er forbundet med internettsidene *Tabnak* og *Wikirezaee*. 

## Referanser
Mohammad Gharazi

**Moḥammad Ġarazī** (farsi: ; født 5. oktober 1941 i Isfahan) er en iransk uavhengig politiker (tidligere medlem av Folkets Mujahedin) som fra 1981 til 1985 tjente som petroleumsminister og fra 1985 til 1997 som postminister. Han var også medlem av Irans parlament fra 1980 til 1984 og var guvernør for Khuzestan. Han er en av kandidatene til det iranske presidentvalget i 2013.
Gyldenpris skole

**Gyldenpris skole** var en kommunal skole opprettet i Bergen i 1919 på Gyldenpris. I 1944 ble skolen nedlagt.

## Historie
Gyldenpris skole skulle være en midlertidig løsning, og var en konsekvens av den omfattende byggingen av brakker og halvpermanente hus i området i årene etter bergensbrannen i 1916. Bergen kommune besørget etableringen av skolen, selv om Gyldenpris tilhørte Laksevåg Herred (avstått til Bergen i 1921). Skolebygget var en brakke med tre klasserom og lærerværelse og lå sør for Puddefjordsbroens brofester.

Under krigen fulgte elevene ved Gyldenpris skole undervisning ved Ny Krohnborg skole. I 1944 ble skolebygningen revet på grunn av gjennomføringen av Michael Krohns gate. Fra og med 1945 ble Gyldenpris skoledistrikt lagt til Ny Krohnborg skole.
 
Arkivet etter Gyldenpris skole er oppbevart ved Bergen Byarkiv.

## Eksterne lenker
* Gyldenpris skole - oppslagsverket oVe, artikkel av Vebjørn Elvebakk, Bergen Byarkiv.
* Artikkel om Gyldenpris skole av Mona Nielsen, Historier fra en bydel - Årstad, Bergen Byarkiv
İbrahim Akın

**İbrahim Akın** (født 4. januar 1984 i Izmir) er en tyrkisk fotballspiller, som sist spilte for Gaziantepspor.

Akın startet karrieren i Altay SK, før han i 2004 gikk til Beşiktaş.

Akın ble 14. juli 2011 arrestert og siktet for kampfiksing, og Akın ble utestengt fra profesjonell fotball de neste årene.

## Referanser

## Eksterne lenker
*
Toril Nag

**Toril Nag** (født 1964) er en norsk sivilingeniør, toppleder og styremedlem fra Stavanger. Hun er utdannet sivilingeniør i computer science fra University of Strathclyde i 1988, og har tilleggsutdannelse i ledelse fra Handelshøyskolen BI.

Nag er fra 1. mai 2023 tilknyttet investeringsfondet HitecVison i Stavanger og var fra 2011 til 2023 konserndirektør for teleområdet i Lyse-konsernet.[1]. Nag har erfaring fra flere styreverv, utvalg og råd.

Hun har tidligere vært konserndirektør for region Sør-Vest i Fokus Bank, partner i KPMG og leder i teknologivirksomhetene Tandberg og Altibox. Nag ble i 2013 kåret til Årets Fiberambassadør og er en av Norges mest innflytelsesrike teknologikvinner. 

Nag ble i 2014 tildelt både prisen Årets Toppleder 2014 av Den Norske Dataforening og Årets Girl Geek av Girl Geek Dinners. 

## Referanser
Filosofiåret 1954

**Filosofiåret 1954** er en oversikt over hendelser, utgivelser og personer med tilknytning til filosofi i 1954.

## Hendelser

## Publiseringer
* Ernst Bloch, *[[The Principle of Hope]]* (1954)

### [[Filosofiroman|Filosofisk fiksjon]]
* Iris Murdoch, *[[Under the Net]]* (1954)

## Fødsler

|-
|Mai || 8. || Kwame Anthony Appiah ||  || professor i filosofi og forfatter ||align=center| ||align=center| || 

|Juni || 16. || Stein Erik Johansen ||  || filosof ||align=center| ||align=center| || 
|}
* 7. mai – Heinzpeter Hempelmann, tysk teolog og filosof
* 22. juli – Alan Saunders, australsk filosof, matskribent og radioprogramleder (død 2012)
* 28. november – Julian Nida-Rümelin, tysk filosof og politiker

## Dødsfall
* 7. juni – Alan Turing britisk matematiker som var med å grunnlegge datavitenskapen (født 1912)
* 6. juni – Josef Bohatec, tsjekkisk filosof og teolog (født 1876)
* 9. juni – Alain LeRoy Locke, filosof fra USA (født 1886)
* 29. juni – Hugo Dingler, tysk filosof (født 1881)
* 21. desember – Ivan Ilyin, russisk filosof (født 1883)
* 28. desember – Wincenty Lutosławski, polsk filosof (født 1863)


Iljin02.jpg|Ivan Ilyin(1883–1954)
Kwame_Anthony_Appiah_by_David_Shankbone.jpg|Kwame Anthony Appiah(1954–)
Stein_Johansen.jpg|Stein Erik Johansen(1954–)


## Referanser
Solheim skole (Bergen)

**Solheim skole** var en kommunal skole, bygget i Årstad herred i 1884. Det ble en av de største skolene i området. Skolen ble nedlagt i 1969.

## Historie
Rundt 1900-tallet opplevde Årstad stor innflytting, og skolene i området fikk problemer med å gi undervisning til den stadig økende elevmassen. I 1924 hadde skolen hele 42 klasser. Dette ble håndtert ved hjelp av mye personale og av undervisning helt frem til halv syv om kvelden.
 
Opprinnelig var bygningen et påbygget Krutthus. Skolen ble i mange år derfor kalt for "Krutthuset". 

I 1963 fikk skolen store skader etter en brannpåsettelse. Skadene blir utbedret og skolen holdt åpent i enda noen år frem til våren 1969. Da ble den nedlagt og elevene overført til Kronstad skole, Fridalen skole og Ny Krohnborg skole. 

Fram til 2013 var «Krutthustomten» i bruk som parkeringsplass - mellom Edvard Griegs vei, Fjøsangerveien og Bjørnsons gate.
 
Bergen Byarkiv oppbevarer arkivet etter Solheim skole.

## Litteratur
* Artikkel om Solheim skole av Kjerstin Kragseth, Historier fra en bydel - Årstad, Bergen Byarkiv

## Eksterne lenker
* Solheim skole - oppslagsverket oVe, artikkel av Benedicte Skjerping, Bergen Byarkiv.
Tim Hughes

**Tim Hughes** (født 23. juli 1977) er en britisk lovsangsleder, sanger og låtskriver. Han er blant annet kjent for låten «Here I Am To Worship».

## Referanser


## Eksterne lenker
* 
*  Informasjon om Tim Hughes og diskografi
* Worship Central
Filosofiåret 1953

**Filosofiåret 1953** er en oversikt over hendelser, utgivelser og personer med tilknytning til filosofi i 1953.

## Hendelser

## Publiseringer
* Herman Dooyeweerd, *[[A New Critique of Theoretical Thought]], Volume I The Necessary Presuppositinos of Philosophy* (1953)
* Sarvepalli Radhakrishnan, *[[The Principal Upanishads (bok)|The Principal Upanishads]]* (1953)
* Ludwig Wittgenstein, *[[Philosophische Untersuchungen]]* (1953)
* Martin Heidegger, *[[Einführung in die Metaphysik (Heidegger)|Einführung in die Metaphysik]]* (1953)
* Czesław Miłosz, *[[The Captive Mind]]* (1953)

## Fødsler

## Dødsfall

## Bildegalleri

Vydunas - 200 litai.jpg|Vydūnas(1868–1953)
Mittasch,Alwin 1928 München.jpg|Alwin Mittasch(1869–1953)
Cornel_West_by_DW_Nance_5_(cropped).jpg|Cornel West(1953–)


## Referanser
Verdenscupen i skihopping 2013/14

**[[Verdenscupen i skihopping]] 2013/14** ble organisert av FIS (Det internasjonale skiforbundet).

## Vinnere

Fil:Kamil Stoch w Proszowicach.jpg|Kamil Stochvant verdenscupen 2013/14
Fil:SFC_Vikersund_2012_Team_Austria_sunday.jpg |Østerrikevant nasjonscupen 2013/14
Fil:Thomas Diethart - Team Austria Winter Olympics 2014 (cropped).jpg|Thomas Diethartvant hoppuka 2013/14
Fil:World Junior Championship 2010 Hinterzarten - Peter prevc.jpg|Peter Prevcvant verdenscupen i skiflyging 2013/14
Fil:Sara Takanashi Courchevel2013.jpg|Sara Takanashi vant verdenscupen 2013/14


## Menn
### Resultater

### Sammenlagt
Etter 28 av 28 renn

## Kvinner
### Resultater



## Kilder
*FIS: FIS Ski Jumping World Cup 2013/2014 - Men (4. oktober 2013)
*FIS: FIS Ski Jumping World Cup 2013/2014 - Ladies (4. oktober 2013)
Centre de Recherche Insulaire et Observatoire de l’Environnement

**Centre de Recherche Insulaire et Observatoire de l'Environnement** (CRIOBE) er et forskningssenter i Papetoai på Moorea i Fransk Polynesia. Det er særlig opptatt av studier av koralløkosystemer og øymiljø.

Senteret ble grunnlagt i 1971 av Bernard Salvat ved École pratique des hautes études (EPHE) i Paris og er nært tilknyttet denne institusjonen, som også har sitt eget institutt på Moorea, Institut des récifs coralliens du Pacifique. Det samarbeider også nært med Centre de Biologie et Ecologie Tropicale et Méditerranéenne ved Universitetet i Perpignan i Frankrike.

CRIOBE  har etablert Moorea Ecostation i samarbeid med Richard B. Gump South Pacific Research Station tilhørende University of California, Berkeley. Gjennom dette samarbeider de to institusjonene om forskning på natur og miljø, og kartlegger økologiske konsekvenser av lokale og globale endringsprosesser, samt registrerer arter og biologisk mangfold.

## Referanser


## Eksterne lenker
*
Richard B. Gump South Pacific Research Station

**Richard B. Gump South Pacific Research Station** er en feltstasjon på Moorea i Fransk Polynesia. Den tilhører University of California, Berkeley. Stasjonen åpnet i 1985 som en biologisk feltstasjon.
 
Sammen med Centre de Recherche Insulaire et Observatoire de l'Environnement CRIOBE  har stasjonen etablert Moorea Ecostation, der det samarbeides om forskning på natur og miljø. Konsekvensene av lokale og globale endringsprosesser kartlegges, og arter og biologisk mangfold registreres.

## Referanser


## Eksterne lenker
*
Oksana Hatamkhanova

**Oksana Hatamkhanova** (født 29. juli 1990) er en aserbajdsjansk svømmer som spesialiserer seg i brystsvømming. Hun representerte landet sitt under Sommer-OL 2012 i London, der hun røk ut i de innledende rundene på 100 meter bryst. 

## Referanser


## Eksterne lenker
*
Low density lipoprotein

**Low density lipoprotein** (**LDL**) er en av de fem hovedgruppene av lipoproteiner. Den muliggjør transport i blodplasmaet av flere forskjellige substanser som ikke er vannløselige, slik som kolesterol, fettsyrer, triglyserider og fosfolipider, og også fettløselige vitaminer som vitamin A og vitamin E.

LDL er ofte uformelt kalt det dårlige kolesterolet, (i motsetning til HDL partikler, som ofte omtales som gode kolesterolet eller sunt kolesterol).
Pacific Community

**Pacific Community** (fransk: *Communauté du Pacifique*) eller **Secretariat of the Pacific Community** er en internasjonal, regional organisasjon for stater og områder i Stillehavet. Organisasjonen ble grunnlagt i 1947 og har hovedkvarter i Nouméa i Ny-Caledonia. Fra grunnleggelsen i 1947 til 1997 het organisasjonen **South Pacific Commission**. Den ble grunnlagt i 1947 av landene som den gang hadde interesser i området, men er senere utvidet til å omfatte landene som har fått selvstendighet. Organisasjonen legger vekt på teknisk hjelp og rådgivning i saker som har å gjøre med økonomi, helse, utdanning og miljøspørsmål.

## Bakgrunn og virke
Organisasjonen ble grunnlagt i 1947 av Australia, Frankrike, New Zealand, Nederland, Storbritannia og USA. Formålet var å gi råd til medlemslandenes myndigheter i spørsmål som gjaldt den sosiale og økonomiske utviklingen av områdene de administrerte i stillehavsområdet. Etterhvert ble medlemskapet utvidet og områder som ikke var selvstendige ble med og nye, selvstendige stater har sluttet seg til. Nederland forlot organisasjonen i 1962 etter at Nederlandsk Ny-Guinea ble overlatt til Indonesia. Storbritannia gikk ut i 2004.

Pacific Community arbeider med saker som gjelder helse, landbruk, skogbruk og fiskeri, skolevesen, katastrofehåndtering, samferdsel, medier og kommunikasjonsteknologi, energi, geovitenskap, og engasjerer seg for menneskerettigheter, likestilling og kultur. Organisasjonen spilte en framtredende rolle i etableringen av Stillehavslekene, første gang arrangert i 1963, og i Festival of Pacific Arts, første gang avholdt i 1972.

## Organisering
Organisasjonens høyeste organ er konferansen av medlemmer. Den holdes hvert annet år. En komiteen bestående av representanter for medlemslandene og -områdene møtes årlig.

Hovedkontoret ligger i Nouméa og ledes av en generalsekretær. Tre avdelinger holder til i Suva og det er regionkontorer i Pohnpei og Port Vila. 

Engelsk og fransk er offisielle språk.

## Medlemmer
Organisasjonen har 26 medlemsland og -områder:

* 
* 
* 
* 
* 
* 
* 
* 
* 
* 
* 
* 
* 
* 
* Ny-Caledonia 
* 
* 
* 
* 
* 
* 
* 
* 
* 
* 
* Wallis- og Futunaøyene 

## Referanser


## Eksterne lenker
*
FNs økonomi- og sosialkommisjon for Asia og Stillehavet

**FNs økonomi- og sosialkommisjon for Asia og Stillehavet** er et samarbeidsorgan om økonomisk utvikling for landene i Asia og Stillehavet. Det sorterer under FNs økonomiske og sosiale råd, som har fem kommisjoner for forskjellige verdensdeler. Hovedkontoret ligger i Bangkok i Thailand. 

## Medlemmer
Kommisjonen har 53 medlemsstater og ni assosierte medlemmer: 

;Medlemsstater:

*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

;Assosierte medlemmer:

*
*
*
*
*
*
* Ny-Caledonia 
*
*

## Referanser


## Eksterne lenker
*
Ester Graff

**Ester Graff** (1897–1991) var en dansk næringslivsleder og kvinnesaksleder. Hun ble ansatt i Unilever i 1922 og ble administrerende direktør for den danske delen av PR-byrået Lintas etter andre verdenskrig. Fra 1952 til 1958 var hun president i International Alliance of Women.

## Referanser
İsmail Köybaşı

**İsmail Köybaşı** (født 10. juli 1989) er en tyrkisk fotballspiller som spiller for Trabzonspor.

Köybaşı begynte sin profesjonelle karriere i Gaziantepspor, der han debuterte i den tyrkiske toppdivisjonen i 2008. Etter én sesong i Gaziantepspor ble han kjøpt av toppklubben Beşiktaş for 6,5 millioner euro pluss to Beşiktaş-spillere i bytte. 

Da Rodrigo Tello skåret målet i 1–0-seieren over Manchester United i Champions League-gruppespillet i 2009 hadde Köybaşı målgivende pasning.

## Landslaget
Köybaşı debuterte for A-landslaget til  den 12. august 2009, som innbytter i en privatlandskamp mot .

Han ble tatt ut i s EM-tropp til EM i Frankrike 2016.

## Referanser


## Eksterne lenker
*
Banque de Tahiti

**Banque de Tahiti** er en bank i Fransk Polynesia. Den har 18 filialer.

Banken ble etablert i 1969 med medvirkning av Bank of Hawaii, som i 1996 ble majoritetseier med 92,39 % av aksjene, mens Crédit Lyonnais beholdt 3 %. I 1998 overtok Banque de Tahiti virksomheten til Paribas Polynesia. Bank of Hawaii solgte i 2001 sine aksjer til Caisse Nationale des Caisses d'Epargne (CNCE).

Banque de Tahiti er én av tre banker i Fransk Polynesia. Banque SOCREDO og Banque de Polynésie er de to andre.

## Referanser


## Eksterne lenker
* Banque de Tahiti
University of New Brunswick

**University of New Brunswick** et universitet i provinsen New Brunswick i Canada. Det er Canadas eldste engelskspråklige universitet (grunnlagt i 1785). Universitetet er fordelt på to campuser, en i provinshovedstaden Fredericton og den andre i St John. Den største campusen ligger i Fredericton med over 10 000 studenter. Det er det blant de fire eldste universitetene i Nord-Amerika.

## Referanser


## Eksterne lenker
*
Banque de Polynésie

**Banque de Polynésie** er en bank i Fransk Polynesia. Den har omkring 300 ansatte og har hovedkontor i Papeete. Banken har 25 filialer og 25 minibanker.

Banque de Polynésie ble etablert i 1973 av First National City Bank i USA, Société Générale og SCI Tevaro. I 1977 kjøpte Société Générale ut First National City Bank og tok kontroll over banken.

Banque de Polynésie er én av tre banker i Fransk Polynesia. Banque SOCREDO og Banque de Tahiti er de to andre.

## Referanser


## Eksterne lenker
* Banque de Polynésie
Grønnskjerm

**Grønnskjerm** er et kortfilmarrangement grunnlagt i 2009 av Hallvard Berby, Renée Mlodyszewski, Anette Ruud Andersen og Espen André Kristoffersen. Det ble opprettet for å gi filmskapere mulighet til å vise sine kortfilmer for bransjen og publikum på kino, og således utvikle seg som filmskapere. Visningene består også av en paneldiskusjon, der både et panel fra bransjen og publikum deltar aktivt. Arrangementet avholdes seks ganger i året på Parkteatret i Oslo, og støttes bl. a av NFI. Grønnskjerm avholder også konkurranser (manus, produksjon), og er ellers en aktiv aktør for grasrota av norske filmskapere. Grønnskjerm drives i dag av Renée Mlodyszewski, Hallvard Berby og Espen André Kristoffersen.

## Referanser


## Eksterne lenker
*
Banque SOCREDO

**Banque SOCREDO** er en bank i Fransk Polynesia. Den har hovedkontor i Papeete og 27 filialer.

Banken går tilbake til Caisse Centrale de Crédit Agricole Mutuel, som i 1959 ble til Crédit de l'Océanie og i 1966 til Société de crédit et de développement de l'Océanie (SOCREDO). Navnet Banque SOCREDO kom til i 1984. Den eies av Fransk Polynesias regjering med 50 %, Agence française de développement med 35 % og COFIBRED – Groupe BRED Banques Populaires med 15 %.

Banque SOCREDO er én av tre banker i Fransk Polynesia. Banque de Tahiti og Banque de Polynésie er de to andre.

## Referanser


## Eksterne lenker
* Banque SOCREDO
Ingolf Paller

**Ingolf Paller** (født 21. juni 1959) er en norsk lokalpolitiker. Han representerer Fremskrittspartiet, og fra høsten 2011 er han varaordfører i Askim kommune. Det er hans tredje periode i kommunestyret.

Paller er ansatt i installasjonsfirmaet YIT.

I perioden 2009–2013 er Paller femte vararepresentant til Stortinget for Østfold Frp.

## Referanser


## Kilder
* «Gratulerte Askims nye ordfører», *Smaalenenes Avis* 20. oktober 2011; besøkt 12. juni 2013.
* Biografi på Stortingets nettsted; besøkt 12. juni 2013.
* TV2s velgerguide; besøkt 12. juni 2013.
Frederikke Stensrød

**Bente Frederikke Stensrød** (født 16. april 1972) er en norsk lokalpolitiker. Hun har tidligere representert Fremskrittspartiet, men representerer Høyre fra og med februar 2018. Hun har tidligere vært varaordfører i Råde kommune.

## Referanser


## Kilder
* «Øverst ved bordet i Råde», *Fredriksstad Blad* 14. september 2011; besøkt 12. juni 2013.
* Fylkesutvalgets sammensetning på Østfold fylkeskommunes nettsted; besøkt 12. juni 2013.

## Eksterne lenker
*
Kåre Dahl

**Kåre Sven Dahl** (født 9. februar 1933) er en norsk lokalpolitiker. Han representerer Fremskrittspartiet, og fra høsten 2011 er han varaordfører i Rygge kommune.

## Kilder
* Protokoll fra kommunestyremøte i Rygge 20. oktober 2011; besøkt 12. juni 2013.
Lars Gustav Monsen

**Lars Gustav Monsen** (født 1964) er en norsk lokalpolitiker. Han representerer Fremskrittspartiet, og i perioden 2011–2015 var han varaordfører i Gjerdrum kommune.

## Referanser


## Kilder
* «Ap + Frp = sant», *Nettavisen* 6. oktober 2011; besøkt 12. juni 2013.
Tom Erik Hauger

**Tom Erik Hauger** (født 27. september 1955) er en norsk lokalpolitiker. Han representerte Fremskrittspartiet i kommunestyret i Røyken kommune fra 1992 til 2015, fra høsten 1999 som varaordfører. Han var også medlem av formannskapet og bygningsrådet i kommunen. Han har videre vært medlem av fylkestinget i Buskerud, og leder av fylkeskommunens Hovedutvalg for regionalutvikling og kultur.

## Referanser


## Eksterne lenker
*
Freddy Martinsen

**Freddy Martinsen** (1945–2017) var en norsk lokalpolitiker. Han representerte Fremskrittspartiet, og fra høsten 2011 var han varaordfører i Horten kommune.

Freddy Martinsen var også en kjent internasjonal sykkeldommer og velkjent speaker i norske og internasjonale sykkelritt. Han fikk av det internasjonale sykkelforbundet (UCI) i 2006 utdelt deres spesielle æresjakke for sin innsats i sykkelsporten.

Han døde av hjertestans under sykkel-VM i Bergen i 2017.

## Eksterne lenker
* Protokoll fra Horten kommunestyre 17. oktober 2011; besøkt 12. juni 2013.
* TV2s velgerguide; besøkt 12. juni 2013.
* http://www.sykkelekspressen.no/8-nyheter/1019-freddy-marthinsen-er-dod
Roy Standal

**Roy Anders Standal** (født 25. januar 1960) er en norsk lokalpolitiker. Han representerer Fremskrittspartiet, og fra høsten 2011 er han varaordfører i Stokke kommune.

## Kilder
* «Her er Stokkes nye kommunestyre», *Tønsbergs Blad * 13. september 2011; besøkt 12. juni 2013.
Henriette Fluer Vikre

**Henriette Lørby Fluer Vikre** (født 7. oktober 1977) er en norsk lokalpolitiker. Hun representerer Fremskrittspartiet, og fra høsten 2011 er hun varaordfører i Kragerø kommune.

Fluer Vikre er gift med Thorleif Vikre, som var en sentral politiker for Fremskrittspartiet i Porsgrunn i mer enn tjue år fram til han flytta til Kragerø høsten 2011. Begge ektefellene er medlem av Telemark fylkesting.

## Referanser


## Kilder
* «Vikre valgte kjærligheten», *Varden* 24. september 2011; besøkt 12. juni 2013.
Knut Gussgard

**Knut Sigurd Gussgard** (født 11. februar 1931) var direktør i Statens atomtilsyn. Han var cand.real. fra 1958 fra Universitetet i Oslo med hovedoppgaven *Undersøkelse av stråleeffekter på serum albumin ved hjelp av et Couette - viskosimeter*. Siden var Gussgard knyttet til Statens institutt for strålehygiene og Statens Atomenergiråd før han fra 1977 var utredningsleder i Oslo Lysverker. Gussgard var medlem av utvalget som i 1991 leverte NOU 1991:9 *Deponi for norsk lav- og middelaktivt atomavfall*.

Etter at han ble pensjonist, opprettet han i 1996 enkeltmannsforetaket «E-Plan Knut Gussgard» som driver med teknisk konsulentvirksomhet.

## Kilder
* Hvem Hva Hvor 1978 side 93

## Eksterne lenker
* 
*  Om E-Plan Knut Gussgard hos dn.no
* 
*  NOU 1991:9
Trygve Thorsen (politiker)

**Trygve Thorsen** (født 28. januar 1952) er en norsk lokalpolitiker. Han representerer Fremskrittspartiet, og fra høsten 2011 er han varaordfører i Vestby kommune, et verv han også hadde fra 1999 til 2007.

## Kilder
* «Ødbehr konstituert som Vestbys nye topp», *Moss Avis* 11. oktober 2011; besøkt 12. juni 2013.
* «Men gidder de ta makta?», *Østlandets Blad* 31. mars 2006; besøkt 12. juni 2013.
Kari Mikkelrud

**Kari Synnøve Mikkelrud** (født 2. oktober 1957) er en norsk lokalpolitiker. Hun representerer Fremskrittspartiet. Hun har sittet som gruppeleder i formannskap og kommunestyret fra 1999 til 2019. Hun har vært varaordfører i periodene fra 2003 til 2007 og  2011 til 2015  i Aurskog-Høland kommune. Hun har gjennom sin tid som politiker innehatt mange forskjellige verv.  Blant annet var hun I perioden fra 2004 til 2012 hun styreleder i det kommunale selskapet Aurskog -Høland Utbyggingsselskap. 

Aktiv jakt og friluftsmenneske. Var leder av Bjørkelangen Jeger og Fiskerforening fra 2005 til 2009. Hun var nestleder i to perioder i Jegernes Interesseorganisasjon, som blei stifta i 2012. Kvinnekontakt NJFF Akershus 2019–2020.   

Kari Mikkelrud er utdannet økonom.   

## Kilder
* «Jan Mærli (Ap) gjenvalgt som ordfører», *Indre Akserhus Blad* 10. oktober 2011; besøkt 12. juni 2013.
* «Vel gjennomført årsmøte»  på nettstedet til Jegernes Interessorganisasjon;  besøkt 12. juni 2013.
* TV2s velgerguide; besøkt 12. juni 2013.
Micah Lawrence

**Micah Lawrence** (født 20. juli 1990) er en amerikansk svømmer som spesialiserer seg i brystsvømming. Hun representerte landet sitt under Sommer-OL 2012 i London, der hun ble nummer seks på 200 meter bryst. 

## Referanser


## Eksterne lenker
*
Ji Liping

**Ji Liping** (født 9. desember 1988) er en kinesisk svømmer som spesialiserer seg i brystsvømming. Hun representerte landet sitt i Sommer-OL 2012 i London, der hun ble slått ut i semifinalen på 200 meter bryst. 

## Referanser


## Eksterne lenker
*
Liste over fjell i Albania

Albania har mange fjell. Noen av dem har en høyde på over 2000 meter over havet. Det høyeste fjellet i Albania er Korab, som ligger på grensen til Nord-Makedonia. Korab har en høyde på 2764 meter over havet, men ifølge nye målinger med GPS kan Korab være  meter høy, altså 100 meter høyere. De høyeste fjellene i Albania er ved Korab, i Prokletije, i Šarfjellene på grensen til Kosovo, nær Ohridsjøen og Prespasjøen, og i sør, hvor mange fjellkjeder og fjell er over  meter over havet. Nær kysten er det hovedsakelig kupert. Fjellene danner for eksempel en canyon ved elven Osum og daler som Valbona i Prokletije. Folk står på ski og klatrer i fjellene.

To store europeiske fjellkjeder er dominerende i Albania, nemlig De dinariske alper og Pindosfjellene.

Fjellene har isbreer (i Prokletije) og alpine innsjøer. Et eksempel er innsjøen på fjellet Lura. Myndighetene i Albania har erklært Lura for nasjonalpark.

## Liste over de høyeste fjellene i Albania

**Liste over fjelltopper i Albania som strekker seg over 2000 meter over havet**
Marie Meza

**Marie Meza** (født 20. november 1990) er en costaricansk svømmer som spesialiserer seg i butterfly. Hun representerte landet sitt under Sommer-OL 2012 i London, der hun røk ut i de innledende rundene på 100 meter butterfly. 

## Referanser


## Eksterne lenker
*
Sven Olsen

**Sven Olsen** er navnet til flere personer:

* Sven Olsen (1922–2001), norsk politiker for Arbeiderpartiet
* Sven Olsen (1961–), norsk lokalpolitiker for Fremskrittspartiet
Sven Olsen (1961–)

:*Wikipedia har flere artikler om personer som heter [[Sven Olsen]].*

**Sven Olsen** (født 23. august 1961) er en norsk tidligere politiker.

Han var varaordfører i Haugesund kommune fra 2007 til 2015. Han representerte Fremskrittspartiet, og satt i kommunestyret fra 2003 til 2015. 

Olsen er utdanna elektronikkingeniør. 

## Kilder
*  «Steen fikk 28 stemmer», *Haugesunds Avis* 19. oktober 2011; besøkt 12. juni 2013.
*  TV2s velgerguide; besøkt 12. juni 2013.
Ragnhild Kjørmo

**Ragnhild Alfrida Kjørmo** (født 15. oktober 1960) er en norsk lokalpolitiker. Hun representerer Fremskrittspartiet, og fra høsten 2011 er hun varaordfører i Lund kommune.

## Kilder
* «Føler seg ført bak lyset», *Agder* 14. september 2011; besøkt 12. juni 2013.
Torunn Austdal Rasmussen

**Torunn Austdal Rasmussen** (født 5. februar 1949) er en norsk lokalpolitiker. Hun representerer Fremskrittspartiet, og fra høsten 2011 er hun varaordfører i Klepp kommune. Det er hennes tredje periode i kommunestyret.

Rasmussen er i perioden 2009–2013 sjette vararepresentant til Stortinget for Rogaland FrP.

## Referanser


## Kilder
* «Skal leia Klepp saman», *Jærbladet* 16. september 2011; besøkt 12. juni 2013.
* Biografi på Storteingets nettsetd; besøkt 12. juni 2013.
Petter Lorentz Stabel

**Petter Lorentz Stabel** (født 3. august 1958) er en norsk lokalpolitiker. Han representerer Fremskrittspartiet, og fra høsten 2011 er han varaordfører i Time kommune.

## Kilder
* «Her blir Reinert ny ordfører», *Stavanger Aftenblad* 4. oktober 2011; besøkt 12. juni 2013.
* TV2s velgerguide; besøkt 12. juni 2013.
Roy Steffensen

**Roy Steffensen** (født 1980) er en norsk politiker (FrP). Han var stortingsrepresentant for Rogaland fra 2013 til 2025.

Steffensen var generalsekretær i Fremskrittspartiets Ungdom i 2003–2005. Han var medlem av Stavanger bystyre fra 2003 til 2007. Fra 2011 til 2013 var han varaordfører i Kvitsøy kommune og rådgiver for Stavanger FrPs bystyregruppe.

Han har hatt forskjellige typer jobber innen næringslivet, blant annet fem år innen lakseoppdrett. I 2006–07 var han visepresident i Norges Biljardforbund.

Han er gift med Hayley Anita Henriksen.

## Stortingskomitéer
* 2021&ndash;2025: Medlem av Finanskomiteen
* 2017&ndash;2021: Leder av Utdannings- og forskningskomiteen
* 2015&ndash;2017: Medlem av Finanskomiteen
* 2013&ndash;2015: Medlem av Transport- og kommunikasjonskomiteen

## Referanser

* CV  på Steffensens egen blogg; besøkt 12. juni 2013.
* «– Stolt over tilliten», *Rogaland Avis* 24. november 2012; besøkt 12. juni 2013.
* TV2s velgerguide; besøkt 12. juni 2013.

## Eksterne lenker
*  Steffensens blogg 
* 
*